

REPUBLIKA HRVATSKA

OPĆINSKO DRŽAVNO ODVJETNIŠTVO

U SPLITU

Gundulićeva 29 A, Split

BROJ: P-82/2023-6

Split, 13. rujna 2023.

Temeljem odredbe članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19, u daljnjem tekstu: Uredbe) te sukladno javnom natječaju za prijam u državnu službu na neodređeno vrijeme u Općinsko državno odvjetništvo u Splitu administrativnog referenta – državnoodvjetničkog zapisničara - 1 izvršitelj/ica i administrativnog referenta u Odjeljku prijema i otpreme pošte – 2 izvršitelja/ice oglašava se slijedeća

OBAVIJEST

1. OPIS POSLOVA RADNOG MJESTA ADMINISTRATIVNOG REFERENTA – DRŽAVNOODVJETNIČKI ZAPISNIČAR I ADMINISTRATIVNOG REFERENTA:

Administrativni referent – državnoodvjetnički zapisničar obavlja poslove zapisničara u istrazi, istraživanju i prethodnom postupku, poslove pisanja odluka po diktatu, poslove prijepisa, unosi podatke u CTS (informatički sustav državnog odvjetništva), obavlja sređivanje i predaju spisa na otpremu, piše tipske dopise na temelju predložaka i naredbi, unosi podatke u upisnik za vrijeme dežurstva, kao stručna osoba rukuje opremom za audio video snimanje, obavlja i druge uredske poslove po nalogu državnog odvjetnika ili zamjenika.

Administrativni referent u Odjeljku prijema i otpreme pošte obavlja poslove uredskog poslovanja prijema i otpreme pošte u skladu s propisima Poslovnika državnog odvjetništva, obavlja poslove dostave, poslove fotokopiranja i druge uredske poslove po nalogu općinskog državnog odvjetnika, zamjenika općinskog državnog odvjetnika, ravnatelja državnoodvjetničke uprave I voditelja odjeljka.

1. PODACI O PLAĆI RADNOG MJESTA:

Koeficijent složenosti poslova radnog mjesta administrativni referent – državnoodvjetnički zapisničar iznosi 0,990 i utvrđen je člankom 10. Opći i administrativni poslovi Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01 – ispravak, 71/01, 89/01, 112/01, 7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22, 141/22, 139/22, 23/23 i 87/23).

Koeficijent složenosti poslova radnog mjesta administrativni referent iznosi 0,865 i utvrđen je člankom 3. podstavkom b) radna mjesta III. vrste Uredbe o nazivima radnih mjesta i koeficijentima složenosti poslova u državnoj službi.

1. TESTIRANJE

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Za radno mjesto administrativni referent – državnoodvjetnički zapisničar testiranje se sastoji od:

* provjere poznavanja organizacije rada u državnom odvjetništvu iz Zakona o državnom odvjetništvu i Poslovnika državnog odvjetništva - pisani dio, bez mogućnosti korištenja literature (prvi dio testiranja)
* provjere poznavanja sposobnosti prijepisa I-B kategorije; prijepis teksta i diktat (drugi dio testiranja).

Za radno mjesto administrativni referent testiranje se sastoji od:

* provjere poznavanja organizacije rada u državnom odvjetništvu iz Zakona o državnom odvjetništvu i Poslovnika državnog odvjetništva - pisani dio, bez mogućnosti korištenja literature (prvi dio testiranja)
* provjere poznavanja rada na uredskim strojevima i računalu; izrada tablice u Excel-u (drugi dio testiranja).

Testiranju mogu pristupiti kandidati prijavljeni na javni natječaj koji ispunjavaju formalne uvjete iz javnog natječaja, a čije su prijave pravodobne i potpune.

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidati će pristupiti pisanom testiranju za provjeru znanja iz područja organizacije rada u državnom odvjetništvu prema Zakonu o državnom odvjetništvu i Poslovniku državnog odvjetništva.

Za navedenu pisanu provjeru znanja iz područja organizacije rada u državnom odvjetništvu ispunjava se test s 10 pitanja te se dodjeljuje 1 bod za svaki točan odgovor, što znači da kandidat na ovom dijelu testiranja može ostvariti ukupno 10 bodova.

Zatim će kandidati pristupiti drugom dijelu testiranju. Ovoj provjeri mogu pristupiti samo kandidati koji su prethodno zadovoljili na pisanoj provjeri znanja, a dodjeljuje se od 0 do 10 bodova.

Za vrijeme pisane provjere znanja kandidati ne smiju napuštati prostoriju u kojoj se obavlja testiranje i moraju obavezno isključiti mobitele. Kandidati koji bi se ponašali neprimjereno ili prekršili jedno od naprijed navedenih pravila bit će udaljeni s testiranja i njihov rad Komisija neće bodovati.

Smatra se da je kandidati zadovoljio na testiranju ako je za svaki pojedini dio provedene provjere dobio najmanje 5 bodova.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to prvih 10 kandidata. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

O rasporedu održavanja razgovora kandidati će biti na odgovarajući način obaviješteni, nakon provedenog testiranja. Razgovor s kandidatima posebno se boduje dodjeljivanjem određenog broja bodova od 0 do 10, a smatra se daje kandidat zadovoljio ako je dobio najmanje 5 bodova.

Nakon provedenog testiranja i razgovora (intervjua) Komisija utvrđuje rang-listu kandidata prema ukupnom broju ostvarenih bodova na testiranju i razgovoru (intervjuu).

Komisija čelniku tijela dostavlja izvješće o provedenom postupku koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i razgovoru (intervju).

1. PRAVNI I DRUGI IZVORI ZA PRIPREMANJE KANDIDATA:

POZNAVANJE ORGANIZACIJE RADA U DRŽAVNOM ODVJETNIŠTVU

1. Zakon o državnom odvjetništvu (NN broj 67/18, 21/22)

2. Poslovnik državnog odvjetništva (NN 128/19)

OPĆINSKO DRŽAVNO ODVJETNIŠTVO

U SPLITU